PIÈCES A L’APPUI. 
191 
S’en lo Amours qui me paie 
D’ung si plaisant guerredon ; 
Car il n’est bien que je n’aie 
Quant je pense au riche don 
Et à la doulce ordenance 
Dont j’ay le commencement. 
Qui tele fortune attent, 
Moult est plain de souffisance , 
Déduit solas et plaisance. 
Il n’est rien qui ne retraie 
Par nature à sa saison. 
Dont, se mon cœr se regaie, 
Il y a assés raison. 
Car j’ay bien la cognissanee 
Que désir grant painne y rent, 
Et je le croy bernent, 
Car j’ay de sa pourvéance 
Déduit, solas et plaisance. 
(Ibid.) 
tlirelap. 
Je n’ai bon an ne bon jour, 
Ne reconfort ne douçour, 
Ne souvenir qui le vaille , 
Se vos regart ne le baille, 
Ma droite dame d’onnour. 
Je n’ai bon an ne bon jour. 
Ne reconfort ne douçour, 
Ne souvenir qui la vaille, 
Si vos regart ne le baille, 
Ma droite dame d’onnour. 
Dont souvent sui esbahis; 
Car je ne puis pas toutdis 
Estre claies vous. 
Quant j’i sui c’est ung périlz 
Pour mesdisans, ce m’est vis, 
Qui voient en nous 
Aucun vrai signe d’amour 
Dont genglent li trahitour ; 
C’est la mort, c’est la bataille 
Que j’ai bien mestier qui faille 
Pour alégier ma doulour. 
Pour ce, humblement escris 
A vous, ma dame de pris , 
Com li vostres tous, 
Et vous di que je suis cils 
Qui plainnement est ravis 
De vos maintiens douls. 
C’est mon biens, c’est mon retour. 
C’est ma joie et mon séjour. 
Il n’est riens dont il me caille. 
Fors que briefment vers vous aille 
Pour remirer vo colour. 
Je n’ai bon an ne bon jour , 
Ne reconfort ne douçour. 
Ne souvenir qui le vaille , 
Se vos regart ne le baille , 
Ma droite dame d’onnour. 
(Ibid.) 
